
СПРАВКА ЗА ПОСТЪПИЛИТЕ ПРЕДЛОЖЕНИЯ И СТАНОВИЩА , ЗАЕДНО С НЕПРИЕТИТЕ ПРЕДЛОЖЕНИЯ, ОТНОСНО ПРОЕКТА НА НАРЕДБА ЗА УСЛОВИЯТА И РЕДА ЗА ОРГАНИЗИРАНЕ НА ПОЧАСОВИ, СЪБОТНО-НЕДЕЛНИ И СЕЗОННИ ДЕЙНОСТИ, КАТО ДОПЪЛНИТЕЛНА УСЛУГА ПО ОТГЛЕЖДАНЕ НА ДЕЦАТА В ОБЩИНСКА ДЕТСКА ГРАДИНА НА ТЕРИТОРИЯТА НА ОБЩИНА ЛЕТНИЦА
Община Летница, след разглеждане на предложение постъпило от ДГ „Ирина Бачо Кирова“ с вх. №1086/06.03.2017 г., не приема направените предложения относно Проекта на наредба за условията и реда за организиране на почасови, съботно-неделни и сезонни дейности, като допълнителна услуга по отглеждане на децата в общинска детска градина на територията на Община Летница, като ги счита за ограничителни.
Недопустимо е да се организират почасови, съботно-неделни и сезонни дейности само в определен период от годината, тъй като това противоречи на целите, които се поставят с проекта на наредба.

Община Летница не приема направеното предложение, родителите желаещи децата им да посещават организирана сезонна дейност, да заявят желание и да заплатят цена до 15.05, тъй като необходимостта от използване на тази услуга, може да възникне на по-късен етап.

В наредбата коректно е посочен начина и срока за заявяване на желание за всеки вид дейност.

На този етап не приемаме предложените цени за видовете дейности, тъй като съгласно  §2, т.2 от проекта на наредба, след приемането и, директора на детската градина е длъжен да внесе мотивирано предложение за определяне на такси и цени на услуги, след което Община Летница ще предприеме промяна в Наредба за определяне и администриране на местните такси и цени на услуги.

